Diari Oficial de la Generalitat Valenciana


Sumari del DOGV 9603, del 25-05-2023 (2023/5294)

RESOLUCIÓ de 12 de maig de 2023, del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través de la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA), així com als increments de dotació acordats per resolucions de 26 de juliol de 2021 i 29 d'octubre de 2021, del director general de LABORA, Servei Valencià d'Ocupació i Formació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9603

Data del DOGV
:   25-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5294


Data del document
:   12-05-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 12 de maig de 2023, del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través de la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA), així com als increments de dotació acordats per resolucions de 26 de juliol de 2021 i 29 d'octubre de 2021, del director general de LABORA, Servei Valencià d'Ocupació i Formació. [2023/5294]  
  
  
En el Diari Oficial de la Generalitat Valenciana de 19 de gener de 2021 es va publicar la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA).  
Aquestes subvencions van ser finançades amb càrrec al capítol 4, codi de línia S7979000, del subprograma 322.51, Foment d'ocupació, per un import global màxim estimat de 50.509.936 euros, fons susceptibles de cofinançament pel Programa operatiu del Fons Social Europeu 2014-2020 de la Comunitat Valenciana, aprovat per decisió d'execució de la Comissió de 17 de desembre de 2015 (CCI 2014ES05SFOP020) o qualsevol altre fons de la Unió Europea.  
La dotació inicial d'aquesta convocatòria va ser incrementada mitjançant Resolució de 26 de juliol de 2021, del director general de LABORA Servei Valencià d'Ocupació i Formació (DOGV 30.07.2021), en 38.758.581 euros més, dels quals 2.000.000 són fons susceptibles de cofinançament pel Programa operatiu del Fons Social Europeu 2014-2020 de la Comunitat Valenciana o qualsevol altre fons de la Unió Europea i 8.000.000 euros són fons procedents del Servei Públic d'Ocupació Estatal.  
Així mateix, mitjançant Resolució de 29 d'octubre de 2021, del director general de LABORA, Servei Valencià d'Ocupació i Formació (DOGV 05.11.2021), es va produir un nou increment per import de 7.200.000 euros, fons procedents del Servei Públic d'Ocupació Estatal.  
  
Els col·lectius destinataris d'aquestes subvencions es trobaven dins de la Prioritat d'Inversió 9.1 (la inclusió activa, també amb vista a promoure la igualtat d'oportunitats, així com la participació activa i la millora de la possibilitat de trobar una ocupació) de l'Objectiu temàtic 9 (promoure la inclusió social i lluitar contra la pobresa i qualsevol forma de discriminació) del Programa operatiu de la Comunitat Valenciana 2014-2020.  
El 28 de desembre de 2020 va ser publicat en el BOE el Reglament (UE) 2020/2221 del Parlament Europeu i del Consell de 23 de desembre de 2020, pel qual es modifica el Reglament (UE) núm. 1303/2013 pel que fa als recursos addicionals i les disposicions d'execució a fi de prestar assistència per a afavorir la reparació de la crisi en el context de la pandèmia de Covid-19 i les seues conseqüències socials i per a preparar una recuperació verda, digital i resilient de l'economia (REACT UE).  
  
Els recursos REACT-UE procedeixen de l'Instrument de Recuperació de la Unió Europea i es concedeix als Estats membres la màxima flexibilitat per a assignar-los dins dels programes operatius finançats pel FEDER o l'FSE i s'aplicaran de conformitat amb les normes del Fons al qual s'assignen o transferisquen.  
D'acord amb l'esmentat Reglament UE 2020/2221 i d'acord amb les mesures específiques de flexibilitat incorporades al Reglament (UE) núm. 1303/2013 pel Reglament (UE) 2020/558, en el context de la pandèmia de Covid-19 i les seues conseqüències socials i la preparació d'una recuperació verda, digital i resilient de l'economia, la despesa en operacions ha de ser subvencionable des de l'1 de febrer de 2020 i els Estats membres han de tindre la possibilitat excepcional de sol·licitar l'aplicació d'un percentatge de cofinançament de fins al 100 % per als diferents eixos prioritaris dels programes operatius que reben suport dels recursos REACT-UE.  
Continuant amb aquesta línia, en data 14 d'octubre de 2021 va ser aprovat el nou Programa operatiu del Fons Social Europeu de la Comunitat Valenciana 2014-2020 que incorpora a aquest una important suma procedent del REACT-UE, establint per a això un nou eix prioritari amb objectiu temàtic únic: «Afavorir la reparació de la crisi en el context de la pandèmia de Covid-19 i les seues conseqüències socials, i preparar una recuperació verda, digital i resilient de l'economia».  
  
En aquest eix i dins de l'objectiu específic 13.1.2 «Donar suport a l'accés al mercat de treball de les persones en situació de vulnerabilitat, l'accés als sistemes socials i les mesures d'inclusió social i erradicació de la pobresa» s'integren, entre altres, les ajudes objecte de la referida Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA), així com els increments de dotació acordats per resolucions del director general de Labora, Servei Valencià d'Ocupació i Formació, de 26 de juliol de 2021 i 29 d'octubre de 2021.  
  
Per tot l'exposat, resolc:  
  
Que una vegada integrades aquestes ajudes dins la reprogramació REACT-EU del Programa operatiu del Fons Social Europeu de la Comunitat Valenciana 2014-2020, correspon, de conformitat amb les normes sobre informació, comunicació i publicitat recollides en els reglaments UE 1303/2013 i 1304/3013, del Parlament Europeu i del Consell, de disposicions comunes als fons estructurals i de l'FSE, respectivament, que s'hi apliquen, donar a conéixer que les referides ajudes concedides a través de la Resolució de 30 de desembre de 2020 i els seus increments passaran a ser finançades al 100 % pel Programa operatiu del Fons Social Europeu de la Comunitat Valenciana 2014-2020, concretament a través del nou eix prioritari «Afavorir la reparació de la crisi en el context de la pandèmia de Covid-19 i les seues conseqüències socials» i objectiu específic 13.1.2 «Donar suport a l'accés al mercat de treball de les persones en situació de vulnerabilitat, l'accés als sistemes socials i les mesures d'inclusió social i erradicació de la pobresa».  
  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que consideren convenient.  
  
València, 12 de maig de 2023.- El director general de LABORA Servei Valencià d'Ocupació i Formació: Enric Nomdedéu i Biosca.